OpenLLM-France/wikimedia huggingface dataset:
# Mas al veïnat de Baseia

El Mas al veïnat de Baseia és una obra de Siurana (Alt Empordà) inclosa a l'Inventari del Patrimoni Arquitectònic de Catalunya.

## Descripció

Masia situada al veïnat de Baseia, al costat de la carretera a la Bisbal. És una masia que ha estat restaurada recentment, però que encara conserva alguns elements destacables. Un d'aquests és la porta d'accés, rectangular, amb una gran llinda amb una inscripció pintada de la que es pot llegir: BASEYA. A sobre d'aquesta porta hi ha una finestra amb la llinda amb una inscripció gravada, i dos motius geomètrics a cada costat. Al costat esquerre d'aquesta hi ha una altra finestra amb arc allindanat. De la façana també cal destacar els contraforts a cada costat. La façana ha estat totalment arremolinada, i la coberta que és a una vessant, pertany a l'època de la restauració.

## Referències

* ↑ «Mas al veïnat de Baseia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Marta Puig

«Marta Puig» té aquests significats:
* Marta Puig (Lyona) (Esparreguera, 1 d'agost de 1979), il·lustradora catalana.
* Marta Puig i Puigvert (Olot, 1943), actriu catalana.
# Mateo Albéniz

Mateo (Antonio) Pérez de Albéniz (Logronyo, 21 de novembre de 1755 — Sant Sebastià, 23 de juny de 1831), va ser un compositor i teòric espanyol.

## Biografia

Va ser mestre de capella i organista a Sant Sebastià i Logronyo i de 1800 a 1829 va ocupar el mateix lloc a l'església de Santa Maria del Coro de la capital guipuscoana.
Es va casar amb Clara Basanta, i van ser pares del músic Pedro Albéniz. La seva família no té relació amb la del compositor Isaac Albéniz.
Va ser autor sobretot de música religiosa. Les seves misses, vespres, nadales i oficis de difunts van ser molt coneguts al nord d'Espanya mentre va viure, encara que després van caure en l'oblit. La seva obra més destacada és una Sonata per a teclat, publicada per Joaquim Nin el 1925 que és molt coneguda, tant la seva versió per a piano com les diverses transcripcions que s'han fet, i que mostra certa influència de Haydn i Mozart amb un toc espanyol.
En 1802 va publicar a Sant Sebastià el tractat Instrucció metòdica, especulativa i pràctica per ensenyar a cantar i tocar la música moderna i antiga.

## Referències

* ↑ Stevenson, Robert. «Albéniz, Mateo». A: Oxford University Press. Grove Music Online. Oxford Music Online.
* ↑ «Pedro Albéniz». Gaceta musical de Madrid, 22-04-1855, pàg. 12.
# Mateo Andrés Corbo Sottolano

Mateo Corbo és un exfutbolista uruguaià, nascut a Montevideo el 21 d'abril de 1976. Ocupava la posició de defensa.
Va iniciar-se al River Plate de Montevideo. Posteriorment ha competit a la lliga espanyola (Reial Oviedo), anglesa (Barnsley FC i Oxford United), paraguaia (Olimpia Asunción) i australiana (Newcastle United Jets).
# Maurice Nédoncelle

Maurice Nédoncelle (Roubaix, Flandes, 1905 — Estrasburg, 1976) va ser un filòsof francès. Va ser professor a Lilla (1943) i a Estrasburg (1945). Era pròxim al personalisme i inicialment va estar vinculat a la revista “Esprit”. Va concentrar-se en l'estudi de la filosofia de la religió anglesa del segle xix, particularment del cardenal Newman.

## Obres

* La philosophie religieuse (París,1934)
* La réciprocité des consciences (París, 1942)
* La personne humaine et la nature (París, 1943)
* Vers une philosophie de l'amour et de la personne (París, 1946)
* Introduction à l'esthétique (París, 1953)
* De la fidelité (París 1953)
* Existe-t-il une philosophie chrétienne (París, 1960)
* Conscience et Logos (París, 1961)
* Groupe et personne : réflexion philosophique (Estrasburg, 1971)
* Intersubjectivité et ontologie
* Le défi personnaliste (Lovaina, 1974).

## Referències

* ↑ «Maurice Nédoncelle». Gran Enciclopèdia Catalana. Barcelona: Grup Enciclopèdia Catalana.
# Maylandia livingstonii

Maylandia livingstonii és una espècie de peix de la família dels cíclids i de l'ordre dels perciformes.

## Descripció

Fa 15 cm de llargària màxima.

## Reproducció

Les femelles són incubadores bucals, la fecundació té lloc a llur boca i custodien els ous a la cavitat bucal durant, si fa no fa, 19 dies.

## Alimentació

Es nodreix d'invertebrats i diatomees que troba a la sorra. El seu nivell tròfic és de 3,13.

## Hàbitat i distribució geogràfica

És un peix d'aigua dolça (pH entre 8 i 9), demersal (entre 2 i 50 m de fondària) i de clima tropical (22 °C-26 °C; 13°S-15°S), el qual viu a l'Àfrica oriental: és un endemisme de les àrees sorrenques del llac Malombe i del sud del llac Malawi (Malawi).

## Costums

És un peix territorial, el qual troba refugi a les closques buides del gastròpode Lanistes nyassanus. Quan abandona el seu refugi, esdevé solitari o forma petits grups de menys de 5 individus.

## Observacions

És inofensiu per als humans i forma part del comerç internacional de peixos ornamentals.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4. Pàg. 407.
* 1 2 3 4 FishBase (anglès)
* ↑ FishBase (anglès)
* ↑ Malawi Cichlid Homepage Arxivat 2013-12-21 a Wayback Machine. (anglès)
* 1 2 3 UICN (anglès)
* ↑ Ribbink, A. J., B. A. Marsh, A. C. Marsh, A. C. Ribbink i B. J. Sharp, 1983. A preliminary survey of the cichlid fishes of rocky habitats in Lake Malawi. S. Afr. J. Zool. 18(3):147-310.
* ↑ Sea Around Us (anglès)
* ↑ Baensch, H. A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle (Baixa Saxònia), Alemanya. 1216 p. Pàg. 972.
* ↑ GBIF (anglès)

## Enllaços externs

* AQUATAB (txec)
* BioLib (anglès)
* ION (anglès)
# Maylandia phaeos

Maylandia phaeos és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,7 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* ↑ ITIS (anglès)
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Stauffer, J.R., Jr., N.J. Bowers, K.A. Kellogg i K.R. McKaye, 1997. A revision of the blue-black Pseudotropheus zebra (Teleostei: Cichlidae) complex from Lake Malawi, Africa, with a description of a new genus and ten new species. Proc. Acad. Nat. Sci. Philad. 148:189-230.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mas Grau (Cabanes)

El Mas Grau és un mas situat al municipi de Cabanes, a la comarca catalana de l'Alt Empordà.
Rosita Ayats i Grau va néixer a Mas Grau. Amb son espòs Antonio Rodríguez han eixamplat els terrenys de conreu del mas fins a trenta-cinc vessanes (±7,65 hectàres). És un dels llocs on s'ha assenyalat el 1999, encara en àrea restringida, la Galinsoga parviflora, espècie invasora d'origen sud-americà.

## Referències

* ↑ «Mas Grau (Cabanes)». Gran Enciclopèdia Catalana. Barcelona: Grup Enciclopèdia Catalana.
* ↑ Puigjaner, Josep-Maria. Nomenclàtor oficial de toponímia major de Catalunya. Barcelona: Institut d'Estudis Catalans, 2003. ISBN 9788439361893.
* ↑ Montero, Francesc «De l'hort a la plaça» (pdf). Alberes, 22, 2019, pàg. 65.
* ↑ Castilló i Carreterp, Jordi; Verdeny i Esteve, Marta «Notes breus (flora)». Butlletí de l'Insitut Català d'Història Natural, 1999, pàg. 59-68. ISSN: 1133-6889.
# Mayotte (1841-1886)

Mayotte fou un territori francès part de Nossi-Bé (1843-1877) i de la Reunió (1877-1886) que va existir de fet des del 25 d'abril de 1841 i de dret des del 13 de juny de 1843 fins que es va crear la colònia de Mayotte i dependències.
La influència francesa a les illes Comores va dependre de l'illa Borbó des de 1816, però era una influència llunyana i mai directe; el 1841 França va comprar al sultà l'illa de Mayotte, compra que fou aprovada pel rei de França el 1843; llavors Mayotte fou posada sota dependència de la colònia de Nossi-Bé (escrit també Nosy-Be o Nosi-Be); el 1877 va passar a dependre del governador de l'illa de la Reunió (abans Illa Borbó) fins que el 1886 es va constituir en colònia separada arran de la signatura dels tractats que establien el protectorat a Gran Comora i Moheli.

## Governants
### Representant francès

* 1841 - 1843 Pierre Passot

### Comandants superiors de Mayotte (subordinats al governador de Nossi-Bé)

* 1843 - 1844 Pierre Passot
* 1844 Paul Charles Rang
* 1844 Charles Louis Thiebault (interí)
* 1844 - 1846 Auguste Le Brun (interí)
* 1846 - 1849 Pierre Passot (segona vegada)

### Comissionats de Mayotte (subordinats al governador de Nossi-Bé)

* 1849 - 1851 Stanislas Fortunat Livet
* 1851 - 1853 Philibert Augustin Bonfils
* 1853 - 1854 André Brisset (interí)
* 1854 - 1857 André César Vérand
* 1857 - 1860 Charles Auguste Joseph Morel
* 1860 - 1864 Charles Louis Gabrié
* 1864 - 1868 Joseph Vincent Christophe Colomb
* 1868 - 1869 Joseph Ferdinand Hayes (interí)
* 1869 Louis Joseph Leguay (interí)
* 1869 - 1871 Joseph Vincent Christophe Colomb (segona vegada)
* 1871 - 1875 Patrice Louis Jules Ventre de la Touloubre (interí fins al 19 de desembre de 1871)
* 1875 Claude Michel Jacques Louis François Fontaine (interí)
* 1875 François Marie Ferriez (interí)
* 1875 - 1878 Patrice Louis Jules Ventre de la Touloubre (segona vegada)

### Comandants (subordinats al governador de la Reunió)

* 1878 Jean Roblin (interí)
* 1878 - 1879 Charles-Honoré Vassal (interí)
* 1879 Charles Bayet (interí)
* 1879 Edouard Sasias (interí)
* 1879 - 1885 François Marie Ferriez
* 1885 - 1887 Anne Léodor Philotée Metellus Gerville-Réache
* 1887 Paul Louis Maxime Celoron de Blainville

## Referències

* Història
* Worldstatesmen per Ben Cahoon
# Maurizio Rossi

Maurizio Rossi (Rímini, Emília-Romanya, 20 de desembre de 1962) va ser un ciclista italià que fou professional entre 1984 i 1990. En el seu palmarès destaca la victòria a la Giro del Vèneto de 1986 i a la Setmana Siciliana de 1987.

## Palmarès

* 1976
** 1r a la Coppa Varignana
* 1977
** 1r a la Coppa Caivano
* 1983
** 1r al Trofeu Papà Cervi
* 1986
** 1r al Giro del Vèneto
** Vencedor d'una etapa de la Volta al País Basc
* 1987
** 1r a la Setmana Siciliana i vencedor d'una etapa

### Resultats al Giro d'Itàlia

* 1985. 102è de la classificació general
* 1986. 73è de la classificació general
* 1987. 89è de la classificació general
* 1988. Abandona
* 1989. 43è de la classificació general
* 1990. 55è de la classificació general

### Resultats a la Volta a Espanya

* 1990. 87è de la classificació general

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Història a museociclismo.it
# Mecicobotrioïdeus

Els mecicobotrioïdeus (Mecicobothrioidea) són una superfamília d'aranyes del subordre Mygalomorphae que es caracteritzen per ser els migalomorfs més petits. La superfamília es divideix en dues famílies:
* Els mecicobòtrids (Mecicobothriidae) o taràntules nanes,
* Els microstigmàtids (Microstigmatidae).

## L'antiga classificació per superfamílies

Les aranyes, tradicionalment, foren classificades en famílies que van ser agrupades en superfamílies. Quan es van aplicar anàlisis més rigorosos, com la cladística, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificació per sobre del nivell familiar.

## Referències

* ↑ Coddington, 2005, p. 24.
* ↑ World Spider Catalog, 2018.

### Bibliografia

* Coddington, Jonathan A. Spiders of North America: an identification manual. American Arachnological Society, 2005, p. 18–24 [Consulta: 24 setembre 2015]. «Phylogeny and classification of spiders»
* World Spider Catalog. «World Spider Catalog version 19.0». Natural History Museum Bern, 2018. [Consulta: 11 juliol 2018].

## Vegeu també

* Llista d'espècies de mecicobòtrids
* Llista d'espècies de microstigmàtids
* Classificació de les aranyes
# Mecher (Lac de la Haute-Sûre)

* Aquest article tracta sobre el poble de Lac de la Haute-Sûre. Si cerqueu el poble de Clervaux, vegeu «Mecher (Clervaux)».
Mecher (en luxemburguès: Meecher; en alemany: Mecher) és una vila i centre administratiu de la comuna de Lac de la Haute-Sûre situada al districte de Diekirch del cantó de Wiltz. Està a uns 39 km de distància de la ciutat de Luxemburg.

## Història

Mecher era una comuna abans de l'1 de gener 1979 quan es va fusionar amb Harlange per formar la comuna de Lac de la Haute-Sûre.

## Referències

* ↑ «Mecher». [Consulta: 3 octubre 2015].
* ↑ «Memorial n°89 du 29 décembre 1978». Arxivat de l'original el 2012-04-15. [Consulta: 3 octubre 2015].
# Melissa Rippon

Melissa Rippon (Sydney, 20 de gener de 1981) és una jugadora de waterpolo australiana. La seva germana és Rebecca Rippon i la seva germanastra és Kate Gynther, ambdues de les quals han estat membres de l'equip de waterpolo nacional d'Austràlia i va competir als Jocs Olímpics. Ella juga pels Barracudas Brisbane que competeixen en el waterpolo de la Lliga Nacional. Ella va representar a Austràlia en waterpolo als Jocs Olímpics d'Estiu 2004, Jocs Olímpics d'Estiu 2008, guanyant una medalla de bronze, i als Jocs Olímpics d'Estiu de 2012. Ella s'ha guanyat una medalla de bronze en la Copa Mundial de Waterpolo Femení FINA 2010, i una medalla d'or als Jocs de la Commonwealth 2006.
Rippon va néixer el 20 de gener de 1981 a Sydney, Nova Gal·les del Sud, Austràlia.

## Referències

* ↑ «Melissa Rippon Biography and Olympic Results | Olympics at». Sports-reference.com. Arxivat de l'original el 2009-01-06. [Consulta: 17 febrer 2012].
# Melissa Sue Anderson

Melissa Sue Anderson (Berkeley, Califòrnia, 26 de setembre de 1962) és una actriu nacionalitzada canadenca des del 2007 d'origen estatunidenc. Començà la seva carrera com a actriu infantil. És coneguda mundialment pel seu paper de Mary Ingalls a la sèrie de drama de la NBC Little House on the Prairie, una producció de Michael Landon. Després de finalitzar la sèrie, va fer altres papers importants tant en teatre com en televisió. Va guanyar el premi Emmy el 1979.

## Carrera artística
### Actriu

La seva carrera artística va començar quan un professor de ball va instar als seus pares a apuntar-la com a actriu. Ella va començar a fer anuncis comercials de televisió, i aviat va ser demanada per fer papers de la televisió, gràcies al seu talent. La seva primera sèrie va ser en un episodi l'any 1972 de la sèrie Bewitched titulat " Primer dia Tabitha de l'Escola".
A l'edat d'onze anys, Melissa va obtenir el paper de Mary Ingalls a la sèrie NBC Little House on the Prairie, en que interpretava la germana gran de Laura Ingalls (Melissa Gilbert), i la primera filla de Charles Ingalls (Michael Landon) i Caroline Hollbruck (Karen Grassle). Va actuar amb aquest paper a la sèrie des del 1974 (inici) el 1981, durant 8 temporades.
Després de deixar la sèrie que la va fer famosa, va actuar en diferents pel·lícules i sèries.

### Escriptora

El 2010, Melissa va llançar la seva autobiografia titulada The Way I See It - A Look Back at My Life on Little House (literalment ''Veig el camí- Una mirada enrere en la meva vida a la petita casa''. El llibre principalment es basa en la seva vida durant els seus anys que interpretava Mary Ingalls, amb tot d'anècdotes i històries molt interessants. També parla sobre els seus petits papers abans de Little House on the Prairie i després.

## Vida personal

Melissa Sue Anderson va néixer a Berkeley, Califòrnia. Els seus pares es van separar diverses vegades, cosa que li va afectar una mica.
Casada el 1990 amb Michael Sloan, Melissa té dos fills, la Piper (nascuda el febrer del 199) i en Griffin (nascut el juny del 1996). Viu a Mont-real, Quebec, Canadà des del 2002. Ella i el seu marit es van naturalitzar canadencs el 2007.

## Filmografia

| Any | Títol | Paper | Notes |
| 1981 | Aniversari mortal (Happy Birthday to Me) | Virginia Wainwright | |
| 1984 | Goma-2 | Kukki | No surts als crèdits |
| 1984 | Chattanooga Choo Choo | Jennie | |
| 1988 | The Suicide Club | Laura Donovan a TV | |
| 1988 | Far North | Infermera jove | |
| 1989 | Looking Your Best | | |
| 1990 | Dead Men Don't Die | Dulcie Niles | |
| 1991 | Manuel | | |
| 1994 | Animated Stories from the Bible: Music Video – Volume 1 | Snake (veu) | Vídeo |
| 1995 | Killer Lady | Dona estatunidenca | |
| 2006 | Crazy Eights | Pacient d'hospital | No surt als crèdits |
| 2010 | Marker 187 | | Curtmetratge |

## Premis i nominacions
### Nominacions

* 1978: Primetime Emmy a la millor actriu en sèrie dramàtica per Little House on the Prairie

## Referències

* ↑ «Filmografia de Melissa Sue Anderson» (en anglès).
* ↑ «Article sobre ella i la seva actuació a La Casa de la Pradera» (en anglès).
# Matsuri Hino

Matsuri HinoHino Matsuri (樋野まつり) és una mangaka japonèsa. És nadiua de Sapporo, Hokkaido. Feu el seu debut professional a la revista LaLa DX el 10 de setembre de 1995 amb Ko no Yume ga Same Tara (この夢が覚めたら) .

## Bibliografia

* (1999) Toraware no Mi no Ue (とらわれの身の上); Traducció anglesa: Captive Heart (2008)
* (2002) MeruPuri Meruhen Purinsu (めるぷり メルヘン☆プリンス); Traducció anglesa: MeruPuri (2005)
* (2005) Wanted; Traducció anglesa Wanted (2008)
* (2005) Vanpaia Naito (ヴァンパイア騎士(ナイト)); Traducció anglesa: Vampire Knight (2006)

## Enllaços externs

* Perfil a Hakusensha Arxivat 2011-07-17 a Wayback Machine. (japonès)
# Medul·la vegetal

La medul·la vegetal, o simplement medul·la, és en botànica i en el cas específic de la fusta, la part ubicada generalment al centre, o cor, del tronc. Pot ser de secció poligonal circular o estelada. De la medul·la parteixen radis medul·lars cap a la perifèria. Està formada per cèl·lules mortes, o de vegades només febles, amb la consistència del suro. El seu diàmetre varia entre menys d'un mil·límetre fins a més d'un centímetre, segons l'espècie, en els ginebres i làrixs no s'aprecia a simple vista.
És el teixit tou que constitueix l'interior de moltes tiges i tal·lus. En les tiges de les dicotiledònies, gimnospermes i en alguns pteridòfits, és un parènquima (parènquima medul·lar) incolor i de membranes subtils que ocupa la part interna del cilindre central, i limitat a l'exterior per feixos vasculars. Sovint és un teixit molt lleuger i de vegades pot ser més o menys reabsorbit donant tiges fistuloses (buides). Als tal·lòfits, simplement és un teixit més lax que la part exterior del tal·lus.
* La taca fosca del centre es correspon amb la medul·la d'un teix
* La taca clara es correspon amb la medul·la d'un saüc

## Referències

* Parts del tronc i la fusta Arxivat 2012-02-12 a Wayback Machine.
* Google book Tecnología de la madera
* book La madera y su anatomía
# Medulla

Medulla és una concentració de població designada pel cens dels Estats Units a l'estat de Florida. Segons el cens del 2000 tenia 6.637 habitants.

## Demografia

Segons el cens del 2000, Medulla tenia 6.637 habitants, 2.567 habitatges, i 1.791 famílies. La densitat de població era de 451,2 habitants/km².
Dels 2.567 habitatges en un 35,6% hi vivien nens de menys de 18 anys, en un 55,6% hi vivien parelles casades, en un 11,1% dones solteres, i en un 30,2% no eren unitats familiars. En el 23,9% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,4% tenia menys de 18 anys, un 9,7% entre 18 i 24, un 33,6% entre 25 i 44, un 22% de 45 a 60 i un 8,3% 65 anys o més.
L'edat mediana era de 34 anys. Per cada 100 dones de 18 o més anys hi havia 97,3 homes.
La renda mediana per habitatge era de 45.460 $ i la renda mediana per família de 51.691 $. Els homes tenien una renda mediana de 35.698 $ mentre que les dones 26.341 $. La renda per capita de la població era de 21.459 $. Entorn del 4,2% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medulla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Medulla». American Fact Finder. Oficina del Cens dels Estats Units, 12-01-2010.
Viccionari
# Menesteu (fill d'Ifícrates)

Menesteu (en llatí Menestheus, en grec antic Μενεσθεύς) (377 aC- abans del 325 aC) fill d'Ifícrates el famós general atenenc i d'una princesa odrísia filla de Cotis I, rei dels odrisis de Tràcia. Per l'educació materna semblava més un traci que un grec però per la paterna tenia les qualitats dels atenencs. Era de gran talla i mesura el que el feia més semblar més gran del que realment era i ja des de molt jove l'instaven a emprendre λειτουργιαι (Leitourgiai "Serveis públics"), cosa que Ifícrates no va permetre.
Es va casar amb una filla de Timoteu d'Anaflistos. El 356 aC va ser escollit comandant atenenc en l'anomenada guerra social, amb el seu pare i el seu sogre com assessors, segons diu Corneli Nepot. Els tres van ser acusats pel general Cares (Chares) per mala conducta i traïció en la campanya però Ifícrates i Menesteu van ser absolts l'any 355 aC.
Menesteu es va distingir per les seves qualitats militars i el van nomenar almirall d'una esquadra de 100 galeres enviades el 335 aC a Macedònia per conèixer la sort d'alguns vaixells atenencs que anaven a l'Euxí i havien estat interceptats pels macedonis.
Va morir en una data incerta posterior al 335 aC però anterior al 325 aC.

## Referències

* ↑ Menestheus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1040
# Mel·lífer de Sclater

El mel·lífer de Sclater (Myzomela sclateri) és una espècie d'ocell de la família dels melifàgids (Meliphagidae) propi de Melanèsia.

## Descripció

* Mascle amb cap, clatell, esquena, cua, ales i ventre negres. Barbeta, gola, pit i carpó vermell.
* Femella marró grisenc, amb el cap gris fosc i barbeta i gola vermell.

## Hàbitat i distribució

Viu a les zones boscoses d'una cadena de petites illes de Papua Nova Guinea, que van des de l'illa Karkar, propera a la costa nord-est de Nova Guinea, cap a l'est, a la llarga del rosari d'illetes properes a la costa oest i nord de Nova Bretanya.

## Referències

* ↑ «Mel·lífer de Sclater». Cercaterm. TERMCAT, Centre de Terminologia. Rev. 22/04/2022(català)